**EELNÕU 2021/334**

**KOMISJONID:**

|  |  |
| --- | --- |
| eelarve- ja arengu- |  |
| haridus- | JK |
| kultuuri- |  |
| majandus- |  |
| revisjoni- |  |
| sotsiaal- |  |

**VILJANDI LINNAVOLIKOGU**

OTSUS

### 28. jaanuar 2021 nr

Mittetulundusühingus Viljandimaa Ametiõpe

osalemise lõpetamine

Kohaliku omavalitsuse korralduse seaduse § 22 lõike 1 punkti 25 alusel ja kooskõlas mittetulundusühingute seaduse § 15 lõikega 1 ning mittetulundusühingu Viljandimaa Ametiõpe põhikirja punktidega 3.2 ja 3.8 Viljandi Linnavolikogu

**o t s u s t a b:**

1. Lõpetada osalemine Mittetulundusühingus Viljandimaa Ametiõpe ja astuda selle liikmeskonnast välja.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)

## Helir-Valdor Seeder

linnavolikogu esimees

# Koostaja(d): Marko Kotsar

**Esitatud:**

**Esitaja:** Viljandi Linnavalitsus **Ettekandja:** Janika Gedvil

**Lk arv:**

**Hääletamine:** poolthäälteenamus

Seletuskiri

**Mittetulundusühingus Viljandimaa Ametiõpe**

**osalemise lõpetamine**

Eelnõu eesmärk on lõpetada Viljandi linna osalemine Mittetulundusühingus Viljandimaa Ametiõpe ja astuda selle liikmeskonnast välja.

Kohaliku omavalitsuse korralduse seaduse § 22 lõike 1 punkti 25 kohaselt kuulub volikogu ainupädevusse linna osalemise lõpetamise otsustamine äriühingus, sihtasutuses või mittetulundusühingus. Mittetulundusühingute seaduse § 15 lõike 1 kohaselt on mittetulundusühingu liikmel õigus avalduse alusel mittetulundusühingust välja astuda.

Viljandi linn linnavalitsuse kaudu on üheks asutajaliikmeks Mittetulundusühingus Viljandimaa Ametiõpe, mis asutati aastal 2005 erinevate kutseharidusprojektide teostamiseks. Tõenäoliselt oli MTÜ formaat vajalik ka projektidele välisrahastuse taotlemisel.

Asutajaliikmeid oli algselt kolm, lisaks linnavalitsusele ka Viiratsi Vallavalitsus ja füüsilise isikuna Margus Ojaots. Viiratsi Vald lakkas eksisteerimast haldusreformi käigus ning alles on jäänud ainult kaks eelmainitud liiget. Sisuliselt MTÜ oma algset funktsiooni juba aastaid ei täida ja linna selle tegevusse enam kaasatud ei ole. Viljandi linna jaoks pole antud MTÜ juba aastaid vajalik olnud ning liikmestaatuse säilitamisel puudub käesoleval ajal sisuline mõte.

Liikmelisuse lõpetamine mittetulundusühingus ei too linnale kaasa ei kulusid ega ka tulusid. Volikogu otsuse alusel saab linnavalitsus esitada MTÜ juhatusele avalduse oma väljaastumise soovi kohta.

(allkirjastatud digitaalselt)

Marko Kotsar

õigusteenistuse juht